b"\n_START_ARTICLE_\nSant Jaume de Canadal\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia \xc3\xa9s situada a Canadal, a un quil\xc3\xb2metre de la Jonquera, i s'hi poden veure dues fases constructives, que s'allarguen amb el temps. La primera dataria dels segles VIII i IX\xc2\xa0: nau i volta, la segona del XV-XVII\xc2\xa0: capelles del creuer i absis. La primera construcci\xc3\xb3 es podria situar dins l'anomenat prerom\xc3\xa0nic. L'entrada es troba en un lateral, a migdia; \xc3\xa9s d'arc de mig punt i est\xc3\xa0 adovellada hi ha una petita obertura que d\xc3\xb3na a la fa\xc3\xa7ana de migdia. L'interior remarcat per una volta de can\xc3\xb3 una mica apuntada, amb arrebossat que tot ho cobreix. El creuer s'allargaria a l'afegir-s'hi la sacristia, amb la qual cosa, sobresurt en planta (el creuer) i tamb\xc3\xa9 en al\xc3\xa7at, encara que sense depassar massa l'al\xc3\xa7ada de l'edifici. La coberta de vessant a dues aig\xc3\xbces es veu coronada per un campanar de cadireta al que li manca la campana. L'aparell constructiu usat no \xc3\xa9s gens uniforme: pedres de granit, resol, argamassa... en alguns llocs arrebossat. Al mur nord, que \xc3\xa9s on millor es pot percebre, es veu com la col\xc2\xb7locaci\xc3\xb3 de les diferents pedres de granit es fa sense seguir filades."